CELEX: 32013R0510
Language: lt
Date: 2013-06-03 00:00:00
Title: 2013 m. birželio 3 d. Komisijos reglamentas (ES) Nr. 510/2013, kuriuo dėl geležies oksidų ir geležies hidroksidų (E 172), hidroksipropilmetilceliuliozės (E 464) ir polisorbatų (E 432–E 436) naudojimo tam tikriems vaisiams ženklinti iš dalies keičiami Europos Parlamento ir Tarybos reglamento (EB) Nr. 1333/2008 I, II ir III priedai  Tekstas svarbus EEE

4.6.2013   
            
            
               LT
            
            
               Europos Sąjungos oficialusis leidinys
            
            
               L 150/17
            
         KOMISIJOS REGLAMENTAS (ES) Nr. 510/2013
   2013 m. birželio 3 d.
   kuriuo dėl geležies oksidų ir geležies hidroksidų (E 172), hidroksipropilmetilceliuliozės (E 464) ir polisorbatų (E 432–E 436) naudojimo tam tikriems vaisiams ženklinti iš dalies keičiami Europos Parlamento ir Tarybos reglamento (EB) Nr. 1333/2008 I, II ir III priedai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 9 straipsnio 2 dalį, 10 straipsnio 3 dalį ir 30 straipsnio 5 dalį,
   kadangi:
   
               (1)
            
            
               Reglamento (EB) Nr. 1333/2008 I priede nustatytos maisto produktuose naudojamų maisto priedų ir maisto prieduose bei maisto fermentuose naudojamų maisto priedų funkcinės grupės;
            
         
               (2)
            
            
               jei būtina, atsižvelgiant į mokslinę pažangą arba į technologinius pokyčius, į Reglamento (EB) Nr. 1333/2008 I priedą gali būti įrašytos papildomos funkcinės klasės;
            
         
               (3)
            
            
               moksliniai tyrimai ir plėtra parodė, kad, pašalinus pigmentus iš tam tikrų dalių (pvz., lazeriu), ant vaisių ir daržovių paviršiaus naudojami geležies oksidai ir geležies hidroksidai (E 172), sąveikaudami su tam tikrais atpalaiduotais epidermio komponentais, padidina šių dalių ir likusio paviršiaus kontrastą. Toks poveikis gali būti naudojamas vaisiams arba daržovėms ženklinti. Todėl į Reglamento (EB) Nr. 1333/2008 I priedą tikslinga įtraukti naują funkcinę klasę „kontrasto stiprikliai“;
            
         
               (4)
            
            
               Reglamento (EB) Nr. 1333/2008 II priede nustatytas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;
            
         
               (5)
            
            
               Reglamento (EB) Nr. 1333/2008 III priede nustatytas Sąjungos maisto priedų, leidžiamų naudoti maisto prieduose, maisto fermentuose, kvapiosiose medžiagose ir maistingosiose medžiagose, sąrašas ir jų naudojimo sąlygos;
            
         
               (6)
            
            
               šie sąrašai gali būti iš dalies keičiami pagal 2008 m. gruodžio 16 d. Europos Parlamento ir Tarybos reglamente (EB) Nr. 1331/2008, nustatančiame maisto priedų, fermentų ir kvapiųjų medžiagų leidimų suteikimo procedūrą (2), nurodytą procedūrą;
            
         
               (7)
            
            
               pagal Reglamento (EB) Nr. 1331/2008 3 straipsnio 1 dalį Sąjungos maisto priedų sąrašas gali būti atnaujintas Komisijos iniciatyva arba gavus prašymą;
            
         
               (8)
            
            
               2011 m. balandžio 8 d. buvo pateikta paraiška leisti naudoti geležies oksidus ir geležies hidroksidus (E 172) kaip kontrasto stipriklius, hidroksipropilmetilceliuliozę (E 464) – kaip glazūros medžiagą tam tikriems vaisiams ženklinti nenutrinamais ženklais ir polisorbatus (E 432–E 436) – kaip emulsiklius kontrasto stipriklių preparatuose; ši paraiška buvo pateikta ir valstybėms narėms;
            
         
               (9)
            
            
               buvo sukurta nauja ženklinimo technologija – naudojamas anglies dioksido lazeris informacijai ant šviežių vaisių paviršiaus ėsdinti. Tiesiogiai lazeriu pašalinus pigmentus, ant tam tikrų (tačiau ne ant visų) vaisių paviršiaus atsiranda atpažįstamas ženklas. Todėl tam, kad būtų galima padidinti kontrastą ir ženklinti tam tikrus vaisius nenutrinamais ženklais, vykdant technologinius procesus reikia naudoti geležies oksidus ir geležies hidroksidus (E 172) kaip kontrasto stipriklius, hidroksipropilmetilceliuliozę (E 464) – kaip glazūros medžiagą ir polisorbatus (E 432–E 436) – kaip emulsiklius kontrasto stipriklių preparatuose. Geležies oksidai ir geležies hidroksidai (E 172) sudaro pakankamą paženklintų sričių ir likusio vaisiaus paviršiaus kontrastą, hidroksipropilmetilceliuliozė (E 464) padengia paženklintą sritį plona apsaugine plėvele, o polisorbatai (E 432–E 436) užtikrina maisto priedo preparato vienalytę dispersiją ant maisto produktų paženklintų vietų;
            
         
               (10)
            
            
               maisto priedų naudojimas turėtų suteikti privalumų ir naudos vartotojui. Naujoji ženklinimo technologija gali būti naudojama visai arba tam tikrai privalomai informacijai, kurią reikalaujama nurodyti pagal Sąjungos teisės aktus arba pagal valstybių narių teisės aktus, pakartoti. Be to, vartotojams gali būti naudinga nauja ženklinimo technologija, kai prekės ženklas ir gamybos būdas nurodomi savanoriškai;
            
         
               (11)
            
            
               nauja ženklinimo nenutrinamais ženklais technologija taip pat yra alternatyva pašalinamiems limpantiems popieriniams lipdukams, kurie yra naudojami šiuo metu, nes taip sumažinama rizika, kad maisto produktai bus pamesti, sumaišyti arba supainioti, be to, naudojant šią technologiją galima lengviau transportuoti ir saugoti atitinkamus vaisius. Tuo tikslu taip pat gali būti naudinga nurodyti PLU kodą (identifikavimo numerį, kurį naudoja maisto ūkio subjektai, kad būtų lengviau nustatyti produktų kainą prie kasos ir atlikti produktų inventorizaciją), QR kodą (matricos brūkšninį kodą, padedantį labai greitai nuskaityti užkoduotą informaciją) ir brūkšninį kodą. Todėl tikslinga leisti nurodyti tokią informaciją ant tam tikrų vaisių;
            
         
               (12)
            
            
               geležies oksidai ir geležies hidroksidai (E 172), hidroksipropilmetilceliuliozė (E 464) ir polisorbatai (E 432–E 436) turi būti naudojami mažais kiekiais tik ant išorinės vaisių dalies, todėl mažai tikėtina, kad į vaisiaus vidų pateks daug šių medžiagų. Todėl manoma, kad apdorojus vaisius, kurių žievelės ir luobos paprastai nevalgomos, veikiausiai nebus daroma poveikio žmonių sveikatai. Todėl geležies oksidus ir hidroksidus (E 172) bei hidroksipropilmetilceliuliozę (E 464) tikslinga leisti naudoti tik citrusiniams vaisiams, melionams ir granatams ženklinti, o polisorbatus (E 432–E 436) – tik kontrasto stipriklių preparatuose;
            
         
               (13)
            
            
               Maisto produktų mokslinis komitetas geležies oksidus ir geležies hidroksidus (E 172) paskutinį kartą įvertino 1975 m. (3) Buvo nustatyta, kad žmogaus virškinamajame trakte veikiausiai ištirpinamas tik 1 % geležies oksidų ir hidratuotų geležies oksidų, todėl Komitetas nustatė leidžiamąją paros dozę, tačiau nenurodė didžiausio kiekio. Maisto produktų mokslinis komitetas hidroksipropilmetilceliuliozę (E 464) paskutinį kartą įvertino 1992 m. (4) Penkioms iš modifikuotų celiuliozių buvo nustatyta „nenurodyta“ leidžiamoji paros dozė. 1983 m. Komitetas nustatė polisorbatų grupės (E 432–E 436) leidžiamąją paros dozę – 10 mg/kg kūno masės per parą (5). Komisijos maisto priedų suvartojimo Europos Sąjungoje ataskaitoje (6) prieita prie išvados, kad reikia realiau įvertinti polisorbatų (E 432–E 436) suvartojimą remiantis dabartiniu maisto priedų naudojimo lygiu. Numatoma, kad Europos maisto saugos tarnyba įvertins tokį suvartojimą atlikdama polisorbatų (E 432–E 436) pakartotinį vertinimą iki 2016 m. pabaigos, kaip numatyta Komisijos reglamente (ES) Nr. 257/2010 (7). Iki to laiko dėl galimo naudojimo išplėtimo turėtų būti tiriami tik bendram šių medžiagų suvartojamam kiekiui nereikšmingi veiksniai;
            
         
               (14)
            
            
               pagal Reglamento (EB) Nr. 1331/2008 3 straipsnio 2 dalį Komisija, siekdama atnaujinti Reglamento (EB) Nr. 1333/2008 II ir III prieduose nustatytus Sąjungos maisto priedų sąrašus, turi prašyti Europos maisto saugos tarnybos pateikti nuomonę, išskyrus tuos atvejus, kai minėtas sąrašo atnaujinimas negali turėti poveikio žmonių sveikatai. Leidimas geležies oksidus ir hidroksidus (E 172) bei hidroksipropilmetilceliuliozę (E 464) naudoti citrusiniams vaisiams, melionams ir granatams ženklinti, o polisorbatus (E 432–E 436) – tik kontrasto stipriklių preparatuose yra tų sąrašų atnaujinimas ir nėra tikėtina, kad tai darys poveikį žmonių sveikatai, todėl nebūtina prašyti Europos maisto saugos tarnybos pateikti nuomonę;
            
         
               (15)
            
            
               laikantis 2011 m. lapkričio 11 d. Komisijos reglamento (ES) Nr. 1129/2011, kuriuo iš dalies keičiamas Europos Parlamento ir Tarybos reglamento (EB) Nr. 1333/2008 II priedas sudarant Sąjungos maisto priedų sąrašą (8), pereinamojo laikotarpio nuostatų, II priede nustatytas Sąjungos maisto priedų, leistinų naudoti maisto produktuose, sąrašas ir jų naudojimo sąlygos taikomi nuo 2013 m. birželio 1 d. Siekiant leisti geležies oksidus ir geležies hidroksidus (E 172) bei hidroksipropilmetilceliuliozę (E 464) tam tikriems vaisiams ženklinti naudoti anksčiau, būtina nustatyti ankstesnę taikymo datą, susijusią su šiais maisto priedais;
            
         
               (16)
            
            
               todėl Reglamento (EB) Nr. 1333/2008 I, II ir III priedai turėtų būti atitinkamai iš dalies pakeisti;
            
         
               (17)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir nei Europos Parlamentas, nei Taryba joms neprieštarauja,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 I, II ir III priedai iš dalies keičiami pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 3 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  http://ec.europa.eu/food/fs/sc/scf/reports/scf_reports_01.pdf
   
      (4)  http://ec.europa.eu/food/fs/sc/scf/reports/scf_reports_32.pdf
   
      (5)  http://ec.europa.eu/food/fs/sc/scf/reports/scf_reports_15.pdf
   
      (6)  COM(2001) 542 galutinis.
   
      (7)  OL L 80, 2010 3 26, p. 19.
   
      (8)  OL L 295, 2011 11 12, p. 1.
   
      PRIEDAS
      Reglamentas (EB) Nr. 1333/2008 iš dalies keičiamas taip:
      
                  1)
               
               
                  Į I priedą įtraukiamas 27 įrašas:
                  „27.   kontrasto stiprikliai– medžiagos, padedančios atskirti iš anksto nustatytas vaisiaus ar daržovės paviršiaus, nuo kurio pašalinti pigmentai (pvz., lazeriu), dalis nuo likusio paviršiaus, nes po šių medžiagų sąveikos su tam tikrais epidermio komponentais tos dalys įgauna kitą spalvą.“
               
            
                  2)
               
               
                  II priedas iš dalies keičiamas taip:
                  
                              a)
                           
                           
                              B dalies 3 skirsnyje „Maisto priedai, išskyrus dažiklius ir saldiklius“ po E 170 įrašo įterpiamas šis įrašas:
                              
                                          „E 172
                                       
                                       
                                          Geležies oksidai ir geležies hidroksidai“
                                       
                                    
                        
                              b)
                           
                           
                              E dalyje maisto produktų kategorija 04.1.1 „Švieži vaisiai ir daržovės“ iš dalies keičiama taip:
                              
                                          i)
                                       
                                       
                                          Prieš E 200–203 įrašą įterpiamas šis E 172 įrašas:
                                          
                                                       
                                                   
                                                   
                                                      „E 172
                                                   
                                                   
                                                      Geležies oksidai ir geležies hidroksidai
                                                   
                                                   
                                                      6
                                                   
                                                   
                                                       
                                                   
                                                   
                                                      Tik kaip kontrasto stipriklis citrusiniams vaisiams, melionams ir granatams žymėti, siekiant:
                                                      
                                                                  —
                                                               
                                                               
                                                                  pakartoti visą arba tam tikrą privalomą informaciją, kurią reikalaujama nurodyti pagal Sąjungos teisės aktus ir (arba) valstybių narių įstatymus,
                                                                  ir (arba)
                                                               
                                                            
                                                                  —
                                                               
                                                               
                                                                  savanoriškai nurodyti prekės ženklą, gamybos būdą, PLU kodą, QR kodą ir (arba) brūkšninį kodą
                                                               
                                                            
                                                   
                                                      Taikymo laikotarpis:
                                                      nuo 2013 m. birželio 24 d.“
                                                   
                                                
                                    
                                          ii)
                                       
                                       
                                          Po įrašo E 445 įterpiamas šis E 464 įrašas:
                                          
                                                       
                                                   
                                                   
                                                      „E 464
                                                   
                                                   
                                                      Hidroksipropilmetilceliuliozė
                                                   
                                                   
                                                      10
                                                   
                                                   
                                                       
                                                   
                                                   
                                                      Tik citrusiniams vaisiams, melionams ir granatams, siekiant:
                                                      
                                                                  —
                                                               
                                                               
                                                                  pakartoti visą arba tam tikrą privalomą informaciją, kurią reikalaujama nurodyti pagal Sąjungos teisės aktus ir (arba) valstybių narių įstatymus,
                                                                  ir (arba)
                                                               
                                                            
                                                                  —
                                                               
                                                               
                                                                  savanoriškai nurodyti prekės ženklą, gamybos būdą, PLU kodą, QR kodą ir (arba) brūkšninį kodą
                                                               
                                                            
                                                   
                                                      Taikymo laikotarpis:
                                                      nuo 2013 m. birželio 24 d.“
                                                   
                                                
                                    
                        
            
                  3)
               
               
                  III priedo 2 dalyje įrašas E 432–E 436 pakeičiamas taip:
                  
                              „E 432–E 436
                           
                           
                              Polisorbatai
                           
                           
                              
                                 quantum satis
                              
                           
                           
                              Dažiklių preparatai, kontrasto stiprikliai, riebaluose tirpstantys antioksidantai ir vaisių glazūros medžiagos“